Lav et referat af nedenstående tekst:

Tekst:
Det kom som lidt af en overraskelse, da konservative borgmesterkandidat Daniel Rugholm i begyndelsen af august meldte sig ud af valgkampen til kommunalvalget - blot tre måneder før nordjyderne skal i stemmeboksene. I stedet valgte Det Konservative Folkeparti i Hjørring at køre Per Møller i stilling til kampen om borgmesterkontoret. Og efter en godkendelse af byrådet af en omkonstituering er han så blevet 1. viceborgmester i Hjørring Kommune fra 1. september. Per Møller er næstformand i Teknik- og Miljøudvalget, og han bliver desuden en del af Økonomiudvalget og bestyrelsen i Hjørring Erhvervscenter. - Valgkampen er så småt ved at blive skudt i gang, og med de nært forestående budgetforhandlinger, så er det vigtigt for mig, at have så positiv indflydelse på de beslutninger der træffes, som overhovedet muligt, siger Per Møller. Han har været erhvervsdrivende i 17 år, og har blandt andet åbnet Buddy Holly i Hjørring. I dag driver han en sundhedskonsulentvirksomhed med sin hustru.

Referat:
Byrådsgruppen i Det Konservative Folkeparti har omkonstitueret sig efter Daniel Rugholms exit.